open-index/open-wikipedia-markdown huggingface dataset:
Yes Remixes

***Yes Remixes*** — ინგლისური პროგრესული როკ-ჯგუფ Yes-ის სიმღერების რემიქსების კრებული. იგი გამოვიდა 2003 წლის 8 ივლისს. ეს არის ოფიციალური კრებული, რომელიც ჩაიწერა ვირჯილ ჰაუს, სტივ ჰაუს შვილის ინიციატივით. მიუხედავად იმისა, რომ რემიქსების ჩარტში ალბომი საკმაოდ წარმატებული იყო, ძირითად ჩარტებში მას წარმატება არ ჰქონია.

## სიმღერების სია 
#Tempus Fugit -	 5:07 	
#Arriving Ufo - 5:54 	
#Heart Of The Sunrise - 5:59 	
#Starship Trooper - 7:33 	
#Awaken - 7:48 	
#Sound Chaser - 5:24 	
#Ritual - 6:20 	
#Siberian Khatru - 5:26 	
#5 Per Cent For Nothing - 4:40 	
#No Opportunity Necessary, No Experience Needed - 4:44 	
#No Clowns - 3:15

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:2003 წლის რემიქსული ალბომები
კატეგორია:Yes-ის კომპილაციური ალბომები
კატეგორია:ალბომები ედი ოფორდის პროდიუსერობით
კატეგორია:Rhino Records-ის რემიქსული ალბომები
Greatest Hits Live (Yes-ის ალბომი)

***Greatest Hits Live*** — ინგლისური პროგრესული როკ-ჯგუფ Yes-ის საკონცერტო ჩანაწერების კომპილაციური ალბომი. იგი გამოვიდა 2006 წელს. გამოიცა ლეიბლზე Laserlight Records.

## სიმღერების სია
#Owner of a Lonely Heart (კრის სკუაირი, ჯონ ანდერსონი, ტრევორ ჰორნი, ტრევორ რებინი) – 5:58
#Homeworld (The Ladder) (ალან უაიტი, ბილი შერვუდი, კრის სკუაირი, იგორ ხოროშევი, ჯონ ანდერსონი, სტივ ჰაუ) – 9:33
#Open Your Eyes (ჯონ ანდერსონი, სტივ ჰაუ, ბილი შერვუდი, კრის სკუაირი, ალან უაიტი) – 5:13
#Awaken (ჯონ ანდერსონი, სტივ ჰაუ) – 17:02
#Spirit of Survival (ალან უაიტი, კრის სკუაირი, ჯონ ანდერსონი, სტივ ჰაუ) – 5:59
#Yours Is No Disgrace (ბილ ბრუფორდი, კრის სკუაირი, ჯონ ანდერსონი, სტივ ჰაუ, ტონი კეი) – 12:55
#New Language (ალან უაიტი, ბილი შერვუდი, კრის სკუაირი, იგორ ხოროშევი, ჯონ ანდერსონი, სტივ ჰაუ) – 9:20
#Roundabout (ჯონ ანდერსონი/სტივ ჰაუ) – 7:28

## რესურსები ინტერნეტში 
*ინფორმაცია საიტზე Allmusic

## სქოლიო 
კატეგორია:2006 წლის კომპილაციური ალბომები
კატეგორია:Yes-ის საკონცერტო ალბომები
კატეგორია:Yes-ის კომპილაციური ალბომები
Yes: Live - 1975 at Q.P.R.

***Yes: Live - 1975 at Q.P.R.*** — ინგლისური პროგრესული როკ-ჯგუფ Yes-ის კონცერტის ვიდეო. გამოვიდა 1975 წელს. 2001 წელს გამოიცა DVD ფორმატში.

## სიმღერების სია
### დისკი 1
#Introduction - იგორ სტრავინსკი: ფასკუნჯის სუიტა
#Sound Chaser
#Close to the Edge
#:I. The Solid Time of Change
#:II. Total Mass Retain
#:III. I Get Up, I Get Down
#:IV. Seasons of Man
#To Be Over
#The Gates of Delirium
## Prelude
## Battle
## Soon
#Your Move
#Mood for a Day
#Long Distance Runaround
#Cachaça
#Clap

### დისკი 2
#And You and I
#:I. Cord of Life
#:II. Eclipse
#:III. The Preacher, The Teacher
#:IV. Apocalypse
#Ritual (Nous Sommes du Soleil)
#Roundabout
#Sweet Dreams
#Yours is No Disgrace

## რესურსები ინტერნეტში 
*ინფორმაცია საიტზე Progarchives

კატეგორია:1993 წლის საკონცერტო ალბომები
კატეგორია:1993 წლის ვიდეო ალბომები
კატეგორია:Yes-ის ვიდეო ალბომები
კატეგორია:Yes-ის საკონცერტო ალბომები
კატეგორია:საკონცერტო ვიდეო ალბომები
ლოკრიდა

**ლოკრიდა** და ლოკრიოსი (Lokris, Lokros) — ამფიქტიონის წინაპარი, ლელეგთა წინამძღოლი, რომლის ხალხმაც დააარსა ლოკრიდად წოდებული კოლონია. დაფანტულობის გამო ამ ტომმა ვერაფერი საყურადღებო როლი ვერ ითამაშა საბერძნეთის ცხოვრებაში. ლოკრიდა მდებარეობდა ეტოლიას, დორიდას, ფოკიდასა და კორინთის უბეს შორის. თვით მეფე ლოკროსი ზევსის და ჰერას შვილად ითვლებოდა, ძეთოსს და ამფიონს ეხმარებოდა თებეს შენებაში. ლოკრები არაბერძენ ლელეგებს ენათესავებოდნენ. მათს ორ მხარეს პარნასის მთა ყოფდა. ლოკრიდის მთავარი ადგილი იყო ოპუნტი (ოპუსი), ოპუნტიელები იყვნენ აიანტ უმცროსი, პატროკლე და არგონავტი მენეტიოსი.

## რესურსები ინტერნეტში
* Reallexikon des classischen Alterthums für Gymnasien

კატეგორია:ძველი საბერძნეთის ქალაქები
ოკეანიდები

**ოკეანიდი**, **ოკეანიდები** () — ოკეანოსი და ტეთისის ასულები: ნიმფები, არსებითად უკვდავნი, რადგან უსაზღვროდ დიდხანს დანავარდობენ ოკეანეში. ამ მშვენიერი ზღვის ქალწულების რიცხვი სამასი, ათასი ან უფრო სამი ათასია (ჰყავდათ ამდენივე ძმა - მდინარეთა ღვთაებების სახით). უფრო ცნობილი ოკეანიდებია ასია, სტიქსი, ელექტრა, დორიდა, ევრინომე, ამფიტრიტა (პოსეიდონის ცოლი), მეტიდა (მეტისი, ზევსის პირველი ცოლი). ოკეანიდებს კავშირი აქვთ ადამიანებთანაც და ღმერთებთანაც. ითვლებიან ახალი თაობის აღმზრდელებად. ოკეანიდი იყო კლიმენე, ფაეთონის დედა. ოკეანიდებს პოეტები ზღვის ქალწულებად ხატავდნენ, ხელოვანნი კი უფრო ხშირად თევზისბოლოიან ქალიშვილებად, რომელთაც ზღვის ბალახების გვირგვინი და ნიჟარების ფარღული ამშვენებდა, ხელშიც ნიჟარა ეჭირათ და დელფინებით სერავდნენ ზღვის ტალღებს.

კატეგორია:ბერძნული მითოლოგია
გაგრის საუბრები

**„გაგრის საუბრები“** — ქართველი აკადემიკოსის ივანე ბერიტაშვილის ინიციატივით დაარსებული ფიზიოლოგიური (ნეიროფიზიოლოგიური) კონფერენციები საქართველოს ქალაქ გაგრაში. 

კონფერენცია დაარსდა 1948 წელს, რომელიც მიიზიდავდა სპეციალისტთა ვიწრო წრეს ნეიროფიზიოლოგიის
ყველაზე მეტად აქტუალურ საკითხებზე მსჯელობისათვის. საბოლოოდ ამ კონფერენციებმა „გაგრის საუბრების“ სახელწოდება მიიღო. 
სპეციალისტების წრე მოიცავდა იმ დროისთვის მსოფლიოში ცნობილ ნეიროფიზიოლოგებს ევროპის სხვადასხვა ქვეყნებიდან, ამერიკის შეერთებული შტატებიდან, ყოფილი საბჭოთა კავშირის თითქმის ყველა წამყვანი სამეცნიერო დაწესებულებიდან.

1958 წლის იანვარში მოეწყო III „გაგრის საუბრები“, საერთაშორისო მონაწილეობით. 

1969 წელს ივანე ბერიტაშვილის თავჯდომარეობით ჩატარდა VI გაგრის საუბრები, რომელიც მეხსიერების პრობლემას მიეძღვნა. 
გაგრის საუბრებმა მნიშვნელოვანი როლი ითამაშა საბჭოთა ფიზიოლოგიის განვითარებაში, და მისი ეს სასიკეთო გავლენა, უთუოდ, როგორც აღნიშნა უკრაინის მეცნიერებათა აკადემიის აკადემიკოსმა დანიელ ვორონცოვმა, ივანე ბერიტაშვილის მეცნიერული და ორგანიზატორული მოღვაწეობის შედეგია.

1948–1972 წლებში საქართველოს მეცნიერებათა აკადემიის ეგიდით გაგრაში სულ 6 ასეთი კონფერენცია ჩატარდა. ივანე ბერიტაშვილის გარდაცვალების შემდეგ კონფერენცია მხოლოდ ორჯერ ჩატარდა. 1990-იანი წლებში აფხაზეთში განვითარებული მოვლენების შედეგად კონფერენცია აღარ ჩატარებულა.  

## გაგრის საუბრების აღორძინება 
საყურადღებოა, რომ 2010 წელს შოთა რუსთაველის ეროვნული სამეცნიერო ფონდის დაფინანსებით ივანე ბერიტაშვილის სახელობის ფიზიოლოგიის ინსტიტუტში გაიმართა საერთაშორისო კონფერენცია IX „გაგრის საუბრები“, რომელიც უცვლელად მიეძღვნა ნეიროფიზიოლოგიის კარდინალურ საკითხებს. განახლებულ კონფერენციას ესწრებოდნენ აკადემიკოსი ვაჟა ოკუჯავა, პროფესორი ნარგიზ ნაჭყებია, აკადემიკოსი ფრიდონ თოდუა და სხვა. კონფერენციას ესწრებოდნენ ასევე უცხოელი მკვლევრებიც.

## იხილეთ აგრეთვე 
* ივანე ბერიტაშვილი

## რესურსები ინტერნეტში 
* Медицинская газета - Страницы истории 

## ლიტერატურა 
* Д. С. Воронцов., Гагрские беседы, „Наука“, М., 1968;
* ივანე ბერიტაშვილი, ბიობიბლიოგრაფია, „მეცნიერება“, თბ., 1977. 

## სქოლიო 
კატეგორია:ფიზიოლოგია
აბაიომი ოვონიკოკო

**აბაიომი ოვონიკოკო სეუნი** (დ. 13 სექტემბერი, 1992, ნიგერია) — ნიგერიელი ფეხბურთელი, რომელიც ასევე საქართველოს მოქალაქეა. 2009დან 2014 წლამდე ირიცხებოდა „გაგრას“ შემადგენლობაში, იიჯარით იმყოფებოდა „ზესტაფონსა“ და უკრაინულ „ვოლინში“. 2014 წლიდან იცავს მალტური „ვალეტას“ ღირსებას ნუკრი რევიშვილსა და ირაკლი მაისურაძესთან ერთად. 

## ტიტულები 
* უმაღლესი ლიგა ჩემპიონი (1): 2011/2012
* პირველი ლიგა ჩემპიონი (1): 2010/2011
* მალტის პრემიერ ლიგა ჩემპიონი (1): 2013/2014
* საქართველოს თასი გამარჯვებული (1): 2010/2011
* საქართველოს თასი ფინალისტი (1): 2011/2012
* მალტის თასი გამარჯვებული (1): 2013/2014
* საქართველოს სუპერთასი (1): 2011/2012

## რესურსები ინტერნეტში
*პროფილი Transfermarkt-ზე 
*პროფილი Soccerway-ზე 
*პროფილი ვალეტას ოფიციალურ საიტზე 

კატეგორია:ნიგერიელი ფეხბურთელები
კატეგორია:დაბადებული 1992
კატეგორია:ზესტაფონის ფეხბურთელები
კატეგორია:ვალეტას ფეხბურთელები
კატეგორია:გაგრას ფეხბურთელები
კატეგორია:ლუცკის ვოლინის ფეხბურთელები
კატეგორია:დაბადებული 13 სექტემბერი
კატეგორია:ცოცხალი ადამიანები
ალბათური სივრცე

ალბათობის თეორიაში **ალბათური სივრცე** ეწოდება სამეულს \scriptstyle(\Omega,\,\mathcal{F},\,P), სადაც \scriptstyle\Omega წარმოადგენს ელემენტარულ ხდომილებათა სიმრავლეს, \scriptstyle\mathcal{F} არის \scriptstyle\Omega-ზე მოჭიმული სიგმა-ალგებრა, ხოლო \scriptstyle\ P კი - ალბათური ზომა. ალბათური სივრცე გამოიყენება რეალური ცდას მათემატიკური მოდელის ასაგებად.

მოდელის მორგება რეალურ ექსპერიმენტზე შემდეგნაირად ხდება: \scriptstyle\Omega შედგება ყველა შესაძლო ელემენტარული ხდომილებებისაგან, \scriptstyle\mathcal{F} წარმოადგენს ხდომილებების სიმრავლეს (თითოეული ხდომილება წარმოადგენს ელემენტარულ ხდომილებას ან რამდენიმე ელემენტარული ხდომლების გაერთიანებას), ხოლო \scriptstyle\ P უსაბამებს ალბათობას \scriptstyle\Omega-ს თითოეულ ელემენტს.

კატეგორია:ალბათობის თეორია
კატეგორია:მათემატიკა
იუნესკოს მსოფლიო მემკვიდრეობის ძეგლები შვედეთში

შვედეთში იუნესკოს მსოფლიო მემკვიდრეობის ძეგლთა სიაში 2020 წლის მდგომარეობით 15 ძეგლია. 12 ობიექტი კულტურული კრიტერიუმითაა სიაში შეტანილი, მათ შორის, ერთი მსოფლიო გენიის შედევრადაა მიჩნეული (კრიტერიუმი i). გარდა ამისა, შვედეთის სამეფოში კიდევ ორი ობიექტია ხსენებულ სიაში მოხვედრის კანდიდატი. შვედეთის სახელმწიფოს რატიფიცირებული აქვს კონვენცია მსოფლიო კულტურული და ბუნებრივი ძეგლების დაცვის შესახებ. პირველი შვედური ობიექტი იუნესკოს მსოფლიო მემკვიდრეობის სიაში 1991 წელს იქნა შეტანილი.

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

### ობიექტების გეოგრაფიული მდებარეობა 

## რესურსები ინტერნეტში 
* იუნესკოს მსოფლიო მემკვიდრეობის ძეგლები შვედეთში 
* შვედეთში მსოფლიო მემკვიდრეობის ძეგლების კატალოგი

კატეგორია:მსოფლიო მემკვიდრეობის ძეგლები შვედეთში
აშანტის ტრადიციული შენობები

**აშანტის ტრადიციული შენობები** — იუნესკოს მსოფლიო მემკვიდრეობის ძეგლი განაში, რომელიც მოიცავს აშანტის იმპერიის პერიოდში ტრადიციულად ნაგებ 13 შენობას. 

აშანტის იმპერიამ თავის ოქროს ხანას XVIII საუკუნეში მიაღწია, მაგრამ დაეცა ბრიტანული ოკუპაციის დროს 1806 - 1901 წლებში, რა დროსაც აშანტის შენობების უდიდესი ნაწილი დაინგრა. შენობებთან ერთად, 1895 წელს ბრიტანელი გენერლის, რობერტ ბაიდენის მიერ ასევე დანგრეულ იქნა სამეფო მავზოლეუმიც. 

შენობებს აღწერენ როგორც „*ადამიანთა და ღმერთების სახლებს*" და ისინი წარმოადგენენ აშანტის ხალხის ისტორიისა და კულტურის უკანასკნელ ნაშთებს. სახლები ნაგებია თიხის, ჩალისა და ხისგან, ამავე დროს საკმაოდ არამდგრადია ბუნებრივი კატასტროფების მიმართ.

## იხილეთ აგრეთვე 
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* Michael Swithenbank. *Ahanti fetish houses*. Accra Ghana Univ Press, 1969
* ashanti.com.au 
* About Ghana: World Heritage Sites 
* conservation practice in Ghana, a case study: the fetish house at Asawasi (Ashanti)

კატეგორია:მსოფლიო მემკვიდრეობის ძეგლები განაში
ალბათური განაწილების სიმკვრივე

[right|მინი|350პქ|[ნორმალური განაწილება|ნორმალური განაწილების სიმკვრივე]]

ალბათობის თეორიაში **ალბათური განაწილების სიმკვრივე** (ან უბრალოდ **განაწილების სიმკვრივე**) განისაზღვრება უწყვეტი შემთხვევითი სიდიდისათვის და წარმოადგენს განაწილების ფუნქციის წარმოებულს. ინტუიტიურად, განაწილების სიმკვრივე განსაზღვრავს, თუ რამდენად მოსალოდნელია ამა თუ იმ წერტილის მოსვლა. განაწილების სიმკვრივის ერთ-ერთი მთავარი თვისებაა ის, რომ ალბათობა იმისა, რომ შემთხვევითი სიდიდე მიიღებს მნიშვნელობას რაიმე ინტერვალიდან, განისაზღვრება, როგორც ინტეგრალი განაწილების სიმკვრივიდან ამ ინტერვალზე.

განაწილების სიმკვრივე არაუარყოფითი ფუნქციაა და მისი ინტეგრალი მთელ ღერძზე 1-ის ტოლია.

კატეგორია:მათემატიკა
კატეგორია:ალბათობის თეორია
ეიაფიარდარსისლა

**ეიაფიარდარსისლა** () — სისლა ისლანდიაში.
ეიაფიარდარსისლა მდებარეობს ისლანდიის ჩრდილოეთ ნაწილში,  მისი ფართობი 3930 კმ² შეადგენს. ეიაფიარდარსისლას შემადგენლობაში შედის  კუნძული გრიმსეი, სათემოების უმრავლესობა მთელ ეია-ფიორდზე. უდიდესი ქალაქებია აკურეირი და დალვიკი  .
## იხილეთ აგრეთვე
*ისლანდიის ოლქები

## რესურსები ინტერნეტში
*ფოტოები

კატეგორია:ისლანდიის ოლქები
აბუ-მენა

**აბუ-მენა** () — ქალაქი, სამონასტრო კომპლექსი და ქრისტიანთა პილიგრიმული ცენტრი გვიანი ანტიკური პერიოდის ეგვიპტეში. მდებარეობს ალექსანდრიიდან 45 კმ-ით სამხრეთ-დასავლეთით. მისი ნაშთები 1979 წლიდან შესულია იუნესკოს მსოფლიო მემკვიდრეობის ძეგლთა სიაში. ფეხზე მდგომი ნარჩენი საკმაოდ ცოტაა ჩვენამდე მოღწეული, მაგრამ ადვილად შესაძლებელია ისეთი დიდი და მთავარი ნაგებობების საძირკვლების შემჩნევა, როგორიც ყოფილა დიდი ბაზილიკა.

ამ არეალში ბოლო დროს მიმდინარე გამალებული სასოფლო-სამეურნეო საქმიანობის შედეგად, გრუნტის წყლების დონემ საგრძნობლად მოიმატა, რის გამოც შენობათა დიდი ნაწილი ჩამოინგრა ან არამდგრადი გახდა. 2001 წელს იუნესკომ აბუ-მენა საფრთხის ქვეშ მყოფ ძეგლთა სიაში გადაიტანა.

წმინდა მენა კოტუანელი მოწამეობრივად აღესრულ III საუკუნეში ან IV საუკუნის დასაწყისში. V საუკუნისა და გვიანდელი წყაროები შედარებით სხვადასხვა ვერსიებს ასახელებენ მისი დაკრძალვის ადგილისა და შემდეგ მისი ეკლესიის დაარსების შესახებ. მათ შორის მთავარი ელემენტი ისაა, რომ მისი სხეული აქლემით ალექსანდრიდან მარიუტის ტბის მიდამოებისკენ წაიღეს. გარკვეული ადგილას აქლემი გაჩერდა და ყველანაირი ძალა, რომ მას სიარული გაეგრძელებინა, უშედეგო აღმოჩნდა. ეს ღვთაებრივ ნიშნად მიიჩნიეს და სხეული სწორედ იმ ადგილას დაკრძალეს.

ამ ამბის ყველაზე მეტი ვერსია იუწყება, რომ მოგვიანებით ეს ადგილი ყველასგან მივიწყებულ იქნა, სანამ ის სასწაულებრივად არ აღმოაჩინა ადგილობრივმა მწყემსმა. ამ ამბავს ეთიოპიის ეკლესია ასე აღწერს:

ღმერთმა ინება, რომ ყველასთვის კვლავ შეეხსენებინა წმინდა მენა. ერთ დღეს, როდესაც მწყემსი ცხვრებს აძოვებდა, ერთი ცხვარი, რომელიც ქეცით იყო დაავადებული, ამ ადგილას მივიდა, სადაც პატარა ნაკადულში ჩაიძირა. როდესაც ცხვარმა წყლიდან ამოსვლა მოახერხა, ის მთლად განკურნებული იყო. ამ სასწაულის შემხედვარე მწყემსს გაოცებისგან აღარ იცოდა რა ექნა. ამის შემდეგ, ქეცით დაავადებულ ცხვრებს ის ამ წყალში გარეულ ქვიშას უსვამდა, ისინიც უმალ იკურნებოდნენ.

მკურნალი მწყემსის ამბავი სწრაფად გავრცელდა. ეთიოპიის ეკლესიის თანახმად, გაიგო რა კონსტანტინე I-მა მის შესახებ, მწყემსთან თავის ავადმყოფი გოგონა გაგზავნა, რომელმაც წმინდა მენას სხეული აღმოაჩინა. ამის შემდეგ, კონსტანტინემ ამ ადგილას ეკლესიის აგება ბრძანა. IV საუკუნის გვიან წლებში, ეს ადგილი მნიშვნელოვან პილიგრიმულ ძეგლად იქცა, სადაც ქრისტიანები განკურნებისა და სასწაულების ხილვის მიზნით ჩადიოდნენ.

არკადიუსის მეფობის დროს, ადგილობრივი არქიეპისკოპოსი მიხვდა, რომ პატარა ეკლესია მოძალებულ მლოცველებს ვეღარ იტევდა, რის შესახებაც მან იმპერატორს მისწერა, რომელმაც თავის მხრივ ეკლესიის გაფართოება ბრძანა. გვიანდელი ანტიკური ხანის დასასრულს, აბუ-მენა ეგვიპტის მთავარ პილიგრიმულ ძეგლს წარმოადგენდა.

VII საუკუნის შუა წლებში, აბუ-მენა მუსლიმანმა დამპყრობლებმა დაანგრიეს.

## იხილეთ აგრეთვე 
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
*აღწერა იუნესკოს საიტზე

## სქოლიო 
კატეგორია:მსოფლიო მემკვიდრეობის ძეგლები ეგვიპტეში
კატეგორია:მსოფლიო მემკვიდრეობის ძეგლები საფრთხის ქვეშ
საუდარკროუკური

**საუდარკროუკური** () — ქალაქი ისლანდიაში.

## გეოგრაფია და ეკონომიკა 
thumb|left ქალაქი **საუდარკროუკური** მდებარეობს ისლანდიის ჩრდილოეთ სანაპიროზე, სკაგა-ფიორდზე. საუდარკროუკური ქვეყნის დედაქალაქ რეიკიავიკიდან 295 კილომეტრითაა დაშორებული. ადმინისტრაციულად შედის სკაგაფიორდურის სისლაში და  ნორდურლენდ ვესტრას რეგიონში. მოსახლეობის რაოდენობა 2.555 ადამიანს შეადგენს.

ქალაქი არის რეგიონის სავაჭრო ცენტრი. აქ ასევე განვითარებულია მეთევზეობა და თევზგადამუშავება, სარძევე მეურნეობა. საუდარკროუკური მეცხენეობის ცენტრია ისლანდიაში. 

## ისტორია 
* 1871 წელს ახლანდელ საუდარკროუკურის ტერიტორიაზე წარმოიშვა პირველი მუდმივი დასახლება.
* 1900 წელს ქალაქის ტერიტორიაზე ცხოვრობდა 400 ადამიანი.
* 1947 წელს საუდარკროუკურიმ მიიღო ქალაქის სტატუსი.
* 1998 წელს შევიდა სკაგაფიორდურის სისლაში.

## კლიმატი 
საუდარკროუკურიში საშუალო ტემპერატურა მთელი წლის განმავლობაში დაბალია - 3,1°C. წლის განმავლობაში ყველაზე ცივი პერიოდი არის იანვარი. 
საშუალო წლიური ნალექის რაოდენობა შეადგენს 514 მმ-ს. 
## იხილეთ აგრეთვე
ისლანდიის ქალაქების სია
## რესურსები ინტერნეტში
http://www.skagafjordur.is/
კატეგორია:ისლანდიის ქალაქები
წრიული გზა (ისლანდია)

[200px|thumb|right|წრიული გზა და რამდენიმე ქალაქი რომელზეც ის გადის: (1) [რეიკიავიკი; (2) ბორგარნესი; (3) ბლიონდუოუსი; (4) აკურეირი; (5) ეგლისსტადირი; (6) ჰიობნი; (7) სელფოსი]]
200px|thumb|left|
thumb|left|

**წრიული გზა** (ისლ. *Þjóðvegur 1* ან *Hringvegur*) ისლანდიის მთავარი სატრანსპორტო არტერია. გზის სიგრძე შეადგენს 1339 კმ. მისი მშენებლობა დასრულდა 1974 წელს. გზა იწვევს ტურისტების დიდ ინტერესს, რადგანაც ის აერთიანებს ისლანდიის დასახლებულ ტერიტორიებს მთლიანად.
## რესურსები ინტერნეტში
http://www.zvereff.com/iceland.html

კატეგორია:ისლანდია
ისლანდიის პოლიტიკა

**ისლანდიის პოლიტიკა** დემოკრატიული საპარლამენტო რესპუბლიკის ფორმითაა წარმოდგენილი, ამდენად მთავრობის თავმჯდომარე ქვეყნის პრემიერ-მინისტრია. პარლამენტი მრავალპარტიულია. ისლანდია  მსოფლიოს ერთ-ერთი უძველესი საპარლამენტო დემოკრატიის ქვეყანაა. აღმასრულებელი ხელისუფლება მთავრობას ეკუთვნის. საკანონმდებლო ძალაუფლებით აღჭურვილია მთავრობაც და პარლამენტიც - ალთინგი. ქვეყანა სუვერენულია როგორც აღმასრულებელი ისე საკანონმდებლო თვალსაზრისით.

## აღმასრულებელი ხელისუფლება 
ოთხი წლის ვადით არჩეულ პრეზიდენტს შეზღუდული ძალაუფლება აქვს. აღმასრულებელ ფუნქციებს უფრო მეტად პრემიერ-მინისტრი და მინისტრთა კაბინეტი ფლობს. ისლანდიის პრეზიდენტი მეტწილად ცერემონიული პირია, რომელიც დიპლომატად მსახურობს და სახელმწიფოს წარმოადგენს. მთავრობის თავმჯდომარე პრემიერ-მინისტრია, რომელიც კაბინეტთან ერთად, აღმასრულებელ ხელისუფლებაზე ზრუნავს. კაბინეტს პრეზიდენტი აკომპლექტებს ალთინგში მთავარი არჩევნების შემდეგ, მაგრამ ამ პროცესს უფრო მეტად პოლიტიკური პარტიების ლიდერები განაგებენ და თვითონვე წყვეტენ რომელი პარტიის წარმომადგენლები  დაიკავებენ და გაინაწილებენ კაბინეტში ადგილებს. ისევე როგორც ყველგან, ალთინგშიც უმრავლესობას ენიჭება უპირატესობა. თუკი განსაზღვრულ დროში პოლიტპარტიათა ლიდერები სავარძლების გადანაწილებაზე ვერ შეთანხმდებიან, მხოლოდ ამის შემდეგ კისრულობს პრეზიდენტი კაბინეტის დაკომპლექტებას.

## საკანონმდებლო ხელისუფლება 
თანამედროვე ისლანდიური პარლამენტი - ალთინგი ისლ. "Alþingi" 1845 წელს დაარსდა როგორც დანიის მეფის სამეთვალყურეო ორგანო. პარლამენტი საერთო ჯამში  930 წელს დაფუძნებულ ძველისლანდიურ საკრებულოს ჰგავდა, რომელმაც დამოუკიდებლობის შეწყვეტამდე - 1799 წლამდე იარსება. ალთინგში 63 წევრია თავმოყრილი. ისინი 4 წლით არიან არჩეულნი პირდაპირი პროპორციული სისტემით, თუკი მანამდე არ გადააყენებენ თანამდებობიდან. არჩევნებში ხმის მიცემის უფლება 18 წლიდან ეძლევათ ისლანდიის მოქალაქეებს. 1991 წლამდე ალთინგი ზედა და ქვედა პალატებად იყო გაყოფილი, შემდეგ კი  ერთპალატიანად გადაკეთდა.

## ლიტერატურა 
*ძალაუფლების ბრძოლა. მარგერიტ დელ გიუდისი. ეროვნული გეოგრაფია.  2008 წლის მარტი. გვ. 85.
კატეგორია:ისლანდიის პოლიტიკა
მათემატიკური ლოდინი

ალბათობის თეორიაში შემთხვევითი სიდიდის **მათემატიკური ლოდინი** (იგივე **ლოდინი** ან **პირველი რიგის მომენტი**) ეწოდება მის ყველა მნიშვნელობათა ალბათობით შეწონილ საშუალოს. დისკრეტული შემთხვევითი სიდიდის შემთხვევაში შეწონვა ხდება მნიშვნელობათა ალბათობებით, ხოლო უწყვეტი შემთხვევითი სიდიდის შემთხვევაში - მისი განაწილების სიმკვრივით.

ტერმინი „მათემატიკური ლოდინი“ მიგვანიშნებს, თუ საშუალოდ რა მნიშვნელობის მოსვლას უნდა ველოდოთ. აუცილებელი არაა, რომ შემთხვევითი სიდიდის მათემატიკური ლოდინი მისი ერთ-ერთი მნიშვნელობა იყოს. მაგალითად, თუ იდეალური მონეტის აგდებისას გერბის მოსვლას აღვნიშნავთ 0-ით, ხოლო საფასურისას - 1-ით, მაშინ მათემატიური ლოდინი იქნება 0.5.

მათემატიკური ლოდინი არ განისაზღვრება ყველანაირი განაწილებისთვის. მაგალითად, კოშის განაწილებას მათემატიკური ლოდინი არ გააჩნია.

## განსაზღვრება 
\displaystyle X შემთხვევითი სიდიდის მათემატიკური ლოდინი აღინიშნება, როგორც \displaystyle E(X) (რუსულ ლიტერატურაში \displaystyle M(X)) და განისაზღვრება, როგორც შემდეგი ლებეგის ინტეგრალი:

: E[X]=\int\limits_{\Omega}\! X(\omega)\, \mathbb{P}(d\omega).

თუ ეს ინტეგრალი არსებობს. სხვა შემთხვევაში ვამბობთ, რომ განაწილებას მათემატიკური ლოდინი არ გააჩნია.

## იხილეთ აგრეთვე 
* საშუალო
* მომენტი
* დისპერსია

## რეკომენდებული ლიტერატურა
* *ე. ნადარაია, რ. აბსავა, მ. ფაცაცია*, ალბათობის თეორია – თსუ, 2005
* *Ширяев А.Н*, Вероятность - Наука, Москва, 1989 ISBN 5-02-013955-6

კატეგორია:ალბათობის თეორია
კატეგორია:მათემატიკა
ხდომილობა

ალბათობის თეორიაში **ალბათური ხდომილება** (ან უბრალოდ **ხდომილება**) ეწოდება ისეთ მოვლენას ექსპერიმენტში, რომელსაც ალბათობა ენიჭება. მაგალითად, თუ ჩავატარებთ მონეტის აგდების ცდას, ხდომილებები იქნება გერბის მოსვლა და საფასურის მოსვლა. აქსიომატურ ალბათობის თეორიაში ხდომილებები იქმნება ელემენტარული ხდომილებების გაერთიანებით. მაგალითად, თუ ტარდება კამათლის გაგორების ცდა, ხდომილება „მოვა ლუწი რიცხვი“ შედგება შემდეგი ელემენტარული ხდომილებების გაერთიანებისგან: „მოვა 2“, „მოვა 4“, „მოვა 6“.

## იხილეთ აგრეთვე 
* ელემენტარულ ხდომილებათა სივრცე
* ალბათური სივრცე

კატეგორია:ალბათობის თეორია
კატეგორია:მათემატიკა
ვესტურ-ჰუნავატნი

**ვესტურ-ჰუნავატნი** () — სისლა ისლანდიის ჩრდილო-დასავლეთ ნაწილში.
ვესტურ-ჰუნავატნი მდებარეობს ნორდურლენდ-ვესტრას რეგიონში. ადმინისტრაციული ცენტრია—ქალაქი ბლიონდუოუსი.

ვესტურ-ჰუნავატნის ფართობი შეადგენს 2.506 კმ², მოსახლეობის რაოდენობა 1.122 ადამიანს.
## იხილეთ აგრეთვე
*ისლანდიის ოლქები

## რესურსები ინტერნეტში
*http://www.hunathing.is/
კატეგორია:ისლანდიის ოლქები
აუსტურ-ჰუნავატნი

**აუსტურ-ჰუნავატნი** () — სისლა ისლანდიის ჩრდილოეთ ნაწილში.
აუსტურ-ჰუნავატნი მდებარეობს ნორდურლენდ-ვესტრას რეგიონში. ადმინისტრაციული ცენტრია — ქალაქი ბლიონდუოუსი.

აუსტურ-ჰუნავატნის ფართობი შეადგენს 4.920 კმ², მოსახლეობის რაოდენობა 1.937 ადამიანს.
## იხილეთ აგრეთვე 
* ისლანდიის ოლქები

## რესურსები ინტერნეტში 
*აუსტურ-ჰუნავატნი 

კატეგორია:ისლანდიის ოლქები
სკაგაფიორდური

**სკაგაფიორდური** () — მუნიციპალიტეტი ისლანდიის ჩრდილოეთ ნაწილში.
სკაგაფიორდური მდებარეობს ნორდურლენდ-ვესტრას რეგიონში. სკაგაფიორდურის ფართობი შეადგენს 4.920 კმ², მოსახლეობის რაოდენობა 4209 ადამიანს.

## იხილეთ აგრეთვე 
* ისლანდიის მუნიციპალიტეტები

კატეგორია:ისლანდიის მუნიციპალიტეტები
ბორგარნესი

**ბორგარნესი** () — ქალაქი და სათემო ისლანდიაში.

## გეოგრაფია 
ქალაქი ბორგარნესი მდებარეობს ისლანდიის დასავლეთ სანაპიროზე, ფიორდ ბორგარფიორდის ნაპირზე, ვესტურლენდის რეგიონში, დედაქალაქ რეიკიავიკიდან ბორგარნესამდე დაახლოებით 30 კილომეტრია. ბორგარნესი ვესტურლენდის ადმინისტრაციული ცენტრია. რეიკიავიკიდან ქალაქში მოხვედრა შესაძლებელია წრიული გზის მეშვეობით. მოსახლეობის რაოდენობა შეადგენს 1930 ადამიანს (2007 წლის მონ.).

1994 წელს ბორგარნესი გაერთიანდა 3 სოფლის თემთან და  ჩამოყალიბდა იმავე სახელწოდების თემი.

## იხილეთ აგრეთვე
* ისლანდიის ქალაქების სია

## რესურსები ინტერნეტში
*http://www.borgarbyggd.is/

კატეგორია:ისლანდიის ქალაქები
დალასისლა

**დალასისლა** () — სისლა ისლანდიის დასავლეთ ნაწილში.
დალასისლა მდებარეობს ვესტურლენდის რეგიონში.

დალასისლის ფართობი შეადგენს 2.078 კმ², მოსახლეობის რაოდენობა 140 ადამიანს.

## იხილეთ აგრეთვე 
* ისლანდიის ოლქები

## რესურსები ინტერნეტში 
* http://www.travelnet.is/JKL/journey/sv_vl/dalabyggd.htm 

კატეგორია:ისლანდიის ოლქები
მირასისლა

**მირასისლა** () — სისლა ისლანდიის დასავლეთ ნაწილში. მირასისლა მდებარეობს ვესტურლენდის რეგიონში. ადმინისტრაციული ცენტრია — ქალაქი ბორგარნესი.

მირასისლას ფართობი შეადგენს 3.270 კმ².
## იხილეთ აგრეთვე
*ისლანდიის ოლქები

## რესურსები ინტერნეტში
http://www.fallingrain.com/world/IC/17/

კატეგორია:ისლანდიის ოლქები
სუდურ-პინგეიარსისლა

**სუდურ-პინგეიარსისლა** () — სისლა ისლანდიაში.

სუდურ-პინგეიარსისლა მდებარეობს ჩრდილოეთ ისლანდიაში, მისი ფართობი შეადგენს 11.134 კმ². ეს ტერიტორიულად ყველაზე დიდი სისლაა ისლანდიაში. სუდურ-პინგეიარსისლას ადმინისტრაციული ცენტრია ქალაქი ჰუსავიკი.
## იხილეთ აგრეთვე
*ისლანდიის ოლქები

## რესურსები ინტერნეტში
*http://www.virtualtourist.com/travel/Europe/Iceland/Sudhur_Thingeyjarsysla/Local_Customs-Sudhur_Thingeyjarsysla-TG-C-1.html

კატეგორია:ისლანდიის ოლქები
სტიკისჰოულმური

thumb|250პქ|სტიკისჰოულმურის ნავსადგური
**სტიკისჰოულმური** () — ქალაქი და სათემო ისლანდიაში.

ქალაქი სტიკისჰოულმური მდებარეობს ისლანდიის დასავლეთ ნაწილში, ვესტურლენდის რეგიონში.

სტიკისჰოულმურის ფართობი შეადგენს 10 კმ². მოსახლეობის რაოდენობა — 1.103 ადამიანს (2007 წლის მონ.). მოსახლეობის სომჭიდროვე 110 კაცი./კმ². მოსახლეობის ძირითადი საქმიანობა არის მეთევზეობა და ტურისტული სერვისები.

## ისტორია 
ქალაქ სტიკისჰოულმურის ტერიტორიაზე  დასახლება წარმოიქმნა1550 წელს.

## რესურსები ინტერნეტში
* ოფიციალური საიტი 
* Webcamera in Stykkishólmur

კატეგორია:ისლანდიის ქალაქები
კატეგორია:ისლანდიის მუნიციპალიტეტები
ვატნაიეკუდლი

**ვატნაიეკუდლი** () — უდიდესი საფარული მყინვარი ისლანდიაში. მდებარეობს კუნძულის სამხრეთ-აღმოსავლეთ ნაწილში და მისი ტერიტორიის 8 % უჭირავს (8 133 კმ²). მოცულობით ვატნაიეკუდლი უდიდესია ევროპაში, ხოლო ტერიტორიით — მეორე.

ყინულის საშუალო სისქე 400 მეტრია, მაქსიმალური — 1000 მეტრი. ისლანდიის უმაღლესი წერტილი, პიკი ჰვანადალსჰნუკური (2110 მ), მდებარეობს ვატნაიეკუდლის სამხრეთ ზღვარზე, სკაფტაფედლის ეროვნულ პარკთან ახლოს. მყინვარის ქვეშ არის რამდენიმე ვულკანი. უკანასკნელ წლებში ვატნაიეკუდლი თანდათანობით მცირდება, შესაძლოა კლიმატის ცვლილების გამო.

მყინვარი კვებავს რამდენიმე მყინვარულ ტბებს, მათ შორის იეკულსაურლოუნსა და გრანალოუნს.

## იხილეთ აგრეთვე
* ისლანდიის მყინვარები 

## გალერეა 

ფაილი:Breidamerkurjoekull.jpg|
ფაილი:VatnajoekullDetailSkaftafell.jpg|
ფაილი:OeraefajoekullMorning.jpg|

## რესურსები ინტერნეტში 
* ლაშქრობა მყინვარ ვატნაიეკუდლზე 

კატეგორია:ისლანდიის მყინვარები
ვადი-ალ-ხიტანი

**ვადი-ალ-ხიტანი** (არაბ. وادي الحيتان‎ *ვეშაპების ხეობა*) — პალეონტოლოგიური ძეგლი ეგვიპტეში, ელ-ფაიუმის საგუბერნატოროში, კაიროდან 150 კმ-ით სამხრეთ დასავლეთით. არეალში აღმოჩენილია ასეულობით განმარხებული ვეშაპის უძველესი ფორმა, რის გამოც 2005 წლიდან ტერიტორია შესულია იუნესკოს მსოფლიო მემკვიდრეობის ძეგლთა სიაში. აქ ცხადი ხდება ვეშაპების ევოლუციის ერთ-ერთი უდიდესი საიდუმლო - ოკეანის ეს ძუძუმწოვარი თავდაპირველად ხმელეთის ცხოველი ყოფილა. სხვაგან არსად მსოფლიოში არ მოიპოვება ამ რიცხვის, კონცენტრაციისა და ხარისხის ნამარხები. 

ნამარხები შეიძლება არ იყოს უძველესი სხვებთან შედარებით, მაგრამ ამ ტერიტორიაზე თავმოყრილია მათი დიდი კონცენტრაცია. ამავე დროს, იმდენად მაღალია მათი შემონახულობის ხარისხი, რომ ხელუხლებელია ზოგიერთი ჩონჩხის მუცლის შიგთავსიც კი. აღმოჩენილი სხვა უძველესი ცხოველების ნამარხები, მაგალითად ზვიგენების, ნიანგების, ხერხი-თევზების, კუების და სკაროსების, საშუალებას იძლევა გაცოცხლდეს ის ბუნებრივი გარემო და ეკოლოგიური პირობები, რომელიც მათ დროს, მილიონობით წლის წინ იყო. 

პირველი ნამარხი ჩონჩხები 1902-1903 წლებში აღმოაჩინეს, მაგრამ მომდევნო 80 წლის განმავლობაში ის ნაკლები ყურადღების ცენტრში იყო, რაც დიდწილად განპირობებული იყო ტერიტორიის ძნელად მისადგომობით. 1980-იანი წლებიდან არეალისადმი ინტერესი გაიზარდა, მას ნამარხების უამრავი კოლექციონერი მოაწყდა და გატანილ იქნა მრავალი ძვალი, რაც იმის მიზეზი გახდა, რომ ტერიტორია დახურულად გამოცხადდა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*Wadi Al-Hitan trek on Google Earth
*Images from a trek to Wadi Al-Hitan on Flickr

## სქოლიო
კატეგორია:მსოფლიო მემკვიდრეობის ძეგლები ეგვიპტეში
ელემენტარულ ხდომილობათა სივრცე

ალბათობის თეორიაში **ელემენტარულ ხდომილობათა სივრცე** (იგივე **ელემენტარულ ხდომილობათა სიმრავლე**) ეწოდება სიმრავლეს, რომელიც შეიცავს ყველა ელემენტარულ ხდომილობას, ანუ ხდომილობებს, რომლებიც არ შეიძლება წარმოდგენ, როგორც სხვა ხდომილობების გაერთიანება. ელემენტარულ ხდომილობათა სიმრავლე ყველაზე ხშირად აღინიშნება, როგორც  \scriptstyle\Omega. ალტერნატიული აღნიშვნებია  \scriptstyle S და  \scriptstyle U (უნივერსალური სიმრავლე). ელემენტარულ ხდომილობათა სივრცე წარმოადგენს ალბათური სივრცის ერთ-ერთ კომპონენტს და გამოიყენება ცდას მათემატიკური მოდელირებისთვის.

მაგალითად, ჩვეულებრივი მონეტის აგდების ექსპერიმენტში ელემენტარულ ხდომილობათა სივრცე შედგება ორი ელემენტისგან: გერბი და საფასური. მისი შესაბამისი მათემატიკური ჩანაწერი იქნება: \scriptstyle\Omega={„გერბი“,„საფასური“}. იგივენაირად, კამათლის გაგორების ექსპერიმენტში ელემეტარულ ხდომილობათა სივრცე შემდეგი იქნება: \scriptstyle\Omega={1, 2, 3, 4, 5, 6}.

## იხილეთ აგრეთვე 
* ალბათური სივრცე
* ალბათობის თეორია

კატეგორია:ალბათობის თეორია
კატეგორია:მათემატიკა
მურთაზ ხურცილავას სტადიონი

**მურთაზ ხურცილავას სტადიონი** — სპორტული სტადიონი საქართველოს ქალაქ მარტვილში. ძირითადად გამოიყენება საფეხბურთო მატჩებისათვის. არის მარტვილის „მერანის“ საშინაო მოედანი. იტევს 3,000 მაყურებელს.

## იხილეთ აგრეთვე 
* საქართველოს საფეხბურთო სტადიონების სია

## სქოლიო 
კატეგორია:საქართველოს საფეხბურთო სტადიონები
კატეგორია:საფეხბურთო უმაღლესი ლიგის კლუბების სტადიონები
მემფისი (ეგვიპტე)

**მემფისი** () — ანტიკური ქალაქი ძველ ეგვიპტეში, ქვემო ეგვიპტის ერთ-ერთი პირველი ნომის, ანებ-ჰეტჩის დედაქალაქი. მისი ნანგრევები დღეს თანამედროვე ქალაქ ჰელუანის სიახლოვეს მდებარეობს, კაიროს სამხრეთით.

ლეგენდის თანახმად, რომელიც უკავშირდება ქურუმ მანეთონს, ქალაქი ფარაონმა მენესმა დააარსა დაახლოებით ძვ. წ. 3000 წელს. ძველი სამეფოს პერიოდში ის ეგვიპტის დედაქალაქი იყო და წარმოადგენდა უმნიშვნელოვანეს ქალაქს ხმელთაშუა ზღვის რეგიონის ანტიკურ ისტორიაში. მას ნილოსის დელტაში სტრატეგიული პოზიცია ეკავა. მემფისის მთავარ ნავსადგურთან განლაგებული იყო სახელოსნოები, ფაბრიკები და საწყობები, რომლებიც სურსათ-სანოვაგესა და სხვა საქონელს მთელი სამეფოს მასშტაბით ანაწილებდნენ. მის ოქროს ხანაში, მემფისი ყვაოდა როგორც რეგიონის სავაჭრო და რელიგიური ცენტრი.

ჰეროდოტეს ცნობით, მემფისიის გარშემო ფარაონმა მენესმა ააგო ჯებირი, რომელსაც უნდა დაეცვა ქალაქი ადიდებული ნილოსის წყლისაგან. 

მემფისის მფარველად მიიჩნეოდა ღმერთი პტა, ხელოსნების მფარველი. მისი დიდებული ტაძარი ქალაქის ერთ-ერთი გამორჩეული სტრუქტურა იყო. მისი სახელი ბერძნულად გამოითქმოდა როგორც Aί γυ πτoς (აი გი პტოს), ამიტომ ზოგიერთ ისტორიკოსს მიაჩნია, რომ აქედან იღებს სათავეს ქვეყნის თანამედროვე სახელი ეგვიპტე.

მემფისის ისტორია მჭიდროდაა დაკავშირებული მთლიანად ძველი ეგვიპტის ისტორიასთან. მისი დაცემის მიზეზად მიაჩნიათ ეკონომიკური მნიშვნელობის დაკარგვა გვიანდელ ანტიკურ ხანაში, როდესაც ეს ფუნქციები ზღვის სანაპიროზე მდებარე ქალაქმა ალექსანდრიამ გადაიბარა. მემფისის რელიგიური მნიშვნელობა ახ. წ. 380 წელს გამოსული თესალონიკის ედიქტის შემდეგ დაეცა.

ძველი დედაქალაქის ნანგრევები დღეს ცხადად ასახავს მის დიდებულ წარსულს. 1979 წლიდან, გიზის პირამიდების კომპლექსთან ერთად შესულია იუნესკოს მსოფლიო მემკვიდრეობის ძეგლთა სიაში. არეალი საზოგადოებისთვის ღიაა, როგორც მუზეუმი ღია ცის ქვეშ.

## იხილეთ აგრეთვე 
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში 
* On the Memphis Theology
* Memphis site (Windows Live)
* Ancient Egypt.org
* Photos of Memphis, University of Chicago 
* Digital Egypt for Universities
* Photos of Memphis, Egiptomania.com

## სქოლიო 
კატეგორია:მსოფლიო მემკვიდრეობის ძეგლები ეგვიპტეში
კატეგორია:ძველი ეგვიპტის ქალაქები
კოკო როშა

**კოკო როშა** ( დ. 10 სექტემბერი, 1988, ტორონტო) — კანადელი სუპერმოდელი.

კოკო არის ერთ-ერთი პირველი მოდელი, რომელმაც „ომი გამოუცხადა“ ანორექსიას სამოდელო ბიზნესში. როშას კარიერა დაიწყო 2002 წელს, როდესაც ირლანდიურ საცეკვაო კონკურსზე მაინ გაიცნო ჩარლზ სტიუარტი, რომელმაც კოკოს შესთავაზა სამოდელო სააგენტოში მუშაობა.

2006 წელს კოკო როშა გადაიღეს „ვოგის“ ყდისთვის, რის შემდეგაც ის ნახა უამრავმა დიზაინერმა. როშა პოზირებდა ასეთი ცნობილი ბრენდებისთვის, როგორებიცაა Americana Manhasset, Balenciaga, Chanel, Dior, Dolce & Gabbana, Lanvin, The Gap, Tommy Hilfiger, Yves Saint Laurent, Rimmel და ა.შ.

## რესურსები ინტერნეტში
*
*

კატეგორია:კანადელი მოდელები
კატეგორია:დაბადებული 1988
კატეგორია:დაბადებული 10 სექტემბერი
კატეგორია:ცოცხალი ადამიანები
Halicephalobus mephisto

***Halicephalobus mephisto*** — გაეტან ბორგონისა და ტალის ონსტოტის მიერ 2011 წელს აღმოჩენილი ნემატოდების სახეობა. 
აღნიშნული ნემატოდი გამოავლინეს „ბეატრიქსისა“ და „დრიფონტეინის“ შახტებში (სამხრეთ აფრიკის რესპუბლიკა), ოქროს მოპოვების დროს ერთ-ერთ მადანში, 0.9 კმ, 1.3 კმ და 3.6 კმ სიღრმეებზე. ჭიების სიგრძე შეადგენს 0,52—0,56 მმ-ს.

ჭიები ბინადრობდნენ მცირეოდენ შეგუბებულ წყლებში, რომლის ტემპერატურა დაახლოებით 48°C შეადგენდა. 
ტალის ონსტოტმა აღნიშნა, რომ ძლიერ შეშფოთდა, როდესაც დაინახა ამ ჭიების მოძრაობა და განმარტა, რომ ისინი გამოიყურებოდნენ მოშავოდ, მომცროდ და მარდად. 
ნემატოდების ამ სახეობის აღმოჩენა მნიშვნელოვანია იმით, რომ 2011 წლამდე არც ერთი სხვა მრავალუჯრედიანი ორგანიზმი დედამიწის ზედაპირიდან არ ყოფილა შემჩნეული ამხელა სიღრმეზე (2 კილომეტრზე და მეტი).

Halicephalobus mephisto მაღალი ტემპერატურის მიმართ მყარია, გამრავლება უსქესო აქვთ, იკვებება მიწისქვეშა ბაქტერიებით. 
რადიონახშირბადის ანალიზის შედეგად მიწისქვეშა წყლების ასაკი, რომელშიაც აღნიშნული ჭიები ცხოვრობდნენ, შეადგენდა 3-დან 12 ათას წელს.

Halicephalobus mephisto-ს სიცოცხლისადმი ჰქონდათ მიდრეკილება ასევე ისეთ წყალში, სადაც ნახშირბადის ექსტრემალური დონე დაბალი იყო.

ნემატოდების ამ სახეობამ სახელწოდება მიიღო მეფისტოფელიდან გამომდინარე, რომელიც თქმულებაში ცნობილია როგორც ბოროტმექმედი სული, ე.ი. ბნელეთში მობინადრე.

ცნობილ სამეცნიერო ჟურნალში Nature - Halicephalobus mephisto შეყვანილ იქნა როგორც დედამიწაზე ყველაზე ღრმად მობინადრე მრავალუჯრედიანი ორგანიზმი.

## იხილეთ აგრეთვე 
* ნემატოდები
* მრავალუჯრედიანი ორგანიზმები

## სქოლიო 
კატეგორია:ნემატოდები
კატეგორია:ექსტრემოფილები
ალბათური განაწილების ფუნქცია

მინი|300პქ|სხვადასხვა პარამეტრების მქონე ნორმალურ განაწილებათა განაწილების ფუნქციები.
ალბათობის თეორიაში **ალბათური განაწილების ფუნქცია** (იგივე **განაწილების ფუნქცია** ან **კუმულატიური განაწილების ფუნქცია**) წარმოადგენს ფუნქციას, რომლის მნიშვნელობაც ყოველ x წერტილში არის ალბათობა იმისა, რომ ამ განაწილების ფუნქციის შესაბამისი შემთხვევითი სიდიდე მიიღებს x-ზე ნაკლებ მნიშვნელობას.

## განსაზღვრება 
ვთქვათ, მოცემულია ალბათური სივრცე (\Omega,\mathcal{F},\mathbb{P}) მასზე განსაზღვრული შემთხვევით სიდიდით \displaystyle X და განაწილებით \mathbb{P}_X. \displaystyle X შემთხვევითი სიდიდის განაწილების ფუნქცია ვუწოდოთ ფუნქციას F_X\colon\mathbb{R} \to [0,1], რომელიც განისაზღვრება შემდეგნაირად:
: F_X(x) = \mathbb{P}( X \leqslant x ) \equiv \mathbb{P}_X\left((-\infty, x]\right).
ანუ, განაწილების ფუნქციის მნიშვნელობა წერტილში x წარმოადგენს ალბათობას ხდომილებისა \{\omega:X(\omega) \leqslant x\}.

აღსანიშნავია, რომ ზოგჯერ განაწილების ფუნქციას განსაზღვრავენ შემდეგნაირად:
: F_X(x) = \mathbb{P}( X .

თვისობრივი განსხვავება ამ ორ განმარტებას შორის არ არის; მეორენაირად განმარტებული განაწილების ფუნქცია მარცხნიდან უწყვეტია (ნაცვლად მარჯვნიდან უწყვეტისა).

## თვისებები 
განაწილების ფუნქციას ოთხი ძირითადი თვისება გააჩნია:

* \displaystyle F_X უწყვეტია მარჯვნიდან:
*: \lim\limits_{\varepsilon \to 0+} F_X(x+\varepsilon) = F_X(x)
* \displaystyle F_X არაკლებადია მთელ ღერძზე.
* \lim\limits_{x \to -\infty} F_X(x) = 0.
* \lim\limits_{x \to +\infty} F_X(x) = 1.

შემთხვევითი სიდიდის განაწილება \mathbb{P}_X ცალსახად განსაზღვრავს განაწილების ფუნქციას. სამართლიანია შებრუნებულიც: თუ ფუნქცია F(x) აკმაყოფილებს ზემოთ მოყვანილ ოთხ თვისებას, მაშინ არსებობს ალბათური სივრცე და მასზე განსაზღვრული ისეთი შემთხვევითი სიდიდე, რომ F(x) მის განაწილების ფუნქციას წარმოადგენს.

მარჯვნიდან უწყვეტობის თვისების ძალით განაწილების ფუნქციას ყოველთვის გააჩნია მარჯვენა ზღვარი F_X(x+) და ის ემთხვევა F_X(x)-ს ყოველი x\in \mathbb{R}. არაკლებადობის თვისება კი უზრუნველყოფს F_X(x-) ზღვრის არსებობას, თუმცა არაა აუცილებელი, რომ ეს უკანასკნელი ემთხვეოდეს ფუნქციის მნიშვნელობას x წერტილში. აქედან გამომდინარე, ნებისმიერი x\in \mathbb{R} წერტილისთვის F_X ან უწყვეტია, ან გააჩნია პირველი გვარის წყვეტა.

### კავშირი ალბათობასთან 
ალბათობის თვისებებიდან გამომდინარე, \forall x \in \mathbb{R},\; \forall a,b\in \mathbb{R}, თუ \displaystyle a , სამართლიანია შემდეგი ტოლობები:
* \mathbb{P}(X > x ) = 1 - F_X(x);
* \mathbb{P}(X ;
* \mathbb{P}(X \geqslant x ) = 1 - F_X(x-);
* \mathbb{P}( X = x ) = F_X(x) - F_X(x-);
* \mathbb{P}(a ;
* \mathbb{P}(a \leqslant X \leqslant b) = F_X(b) - F_X(a-);
* \mathbb{P}(a ;
* \mathbb{P}(a \leqslant X .

## ლიტერატურა 
* *ე. ნადარაია, რ. აბსავა, მ. ფაცაცია*, ალბათობის თეორია – თსუ, 2005
* *Ширяев А.Н*, Вероятность - Наука, Москва, 1989 ISBN 5-02-013955-6

კატეგორია:ალბათობის თეორია
მატობოს ეროვნული პარკი

**მატობოს ეროვნული პარკი** — ეროვნული პარკი სამხრეთ ზიმბაბვეში. მდებარეობს მატობოს ბორცვების შუაგულში - გრანიტის გორაკებიან და ხეებით დაფარულ ხეობაში, რომელიც ქალაქ ბულავაიოდან 35 კმ-ით სამხრეთით იწყება. გრანიტის ბორცვები 2 000 მლნ წლის წინ ჩამოყალიბდა. ისინი დაფარულია რიყის ქვებითა და სხვადასხვა მცენარეულობით. მიზილიკაზმა, ნდებელის ხალხის ფუძემდებელმა ამ ტერიტორიას „*მელოტი თავები*" უწოდა. 

ბორცვები 3100 კმ² ტერიტორიას მოიცავს, რომელთაგან 424 კმ² ეროვნულ პარკადაა გამოცხადებული, დანარჩენი ტერიტორია კი კომუნალურ მიწას წარმოადგენს, მცირე რაოდენობით გვხვდება ფერმერული მეურნეობებიც. პარკი მოიცავს ულამაზეს პეიზაჟებს - წარმტაც ბალანსს კლდეებსა და შთამბეჭდავ ხედებს ტჰულის, მტშელელეს, მალემეს და მპოპომას მდინარეების ხეობების გასწვრივ. პარკის ტერიტორიის 100 კმ² სპორტული ნადირობის ტერიტორიას წარმოადგენს, ამ ნაწილში გავრცელებულია თეთრი და შავი მარტორქები. გორაკების უმაღლესი მწვერვალი (1549 მ) პარკის ჩრდილო-აღმოსავლეთ კუთხეში მდებარეობს და მას გულატის უწოდებენ. 

მატობო უძველესი ეროვნული პარკია ზიმბაბვეში, ის 1926 წელს შეიქმნა. ტერიტორია გამოირჩევა განსაკუთრებული ბიომრავალფეროვნებით. აღრიცხულია 200 სახეობის ხე, მათ შორის აკაცია, ველური მსხალი, ქაღალდის ხე.  ასევე მრავალნაირი ალოე და ბალახის ასზე მეტი სახეობა.

პარკი ასევე გამოირჩევა ფაუნის მრავალფეროვნებით. გავრცელებულია 175 სახეობის ფრინველი, 88 სახეობის ძუძუმწოვარი, 39 გველი და 16 სახეობის თევზი.

2003 წლიდან, მატობოს ბორცვები შესულია იუნესკოს მსოფლიო მემკვიდრეობის ძეგლთა სიაში. როგორც მას იუნესკო აღწერს, „ტერიტორია წარმოსახავს გრანიტის საფარზე აღმართულ რელიეფის განსხვავებულ ფორმებს, რომელთაც ზიმბაბვეს ტერიტორიის დიდი ნაწილი უჭირავთ".

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Parks and Wildlife Management Authority
* An Introduction to the Matopo National Park
* Matobo National Park in Pictures
* Matobo Conservation Society
* Camp Amalinda 

## სქოლიო
კატეგორია:ზიმბაბვეს ეროვნული პარკები
კატეგორია:მსოფლიო მემკვიდრეობის ძეგლები ზიმბაბვეში
ექსჰაუსტერი

**ექსჰაუსტერი** — გამწოვი ვენტილატორი. მოწყობილობა, რომლის დანიშნულებაა წვრილი მწერების დაჭერა. 

ექსჰაუსტერს უწინ უწოდებდნენ იმ სავენტილაციო დადადგარებსაც, რომელთა დანიშნულება იყო მტვრის, ნახერხის, ბურბუშელისა და სხვ. ნარჩენების გამოწოვა ხის დასამუშავებელ საამქროებში. კონსტრუქციით ექსჰაუსტერი სხვა ვენტილატორებისაგან დიდად არ განსხვავდება.

ექსჰაუსტერები პირველად გაჩნდა XIX საუკუნის მეორე ნახევარში. 

## ლიტერატურა 
კატეგორია:ენტომოლოგია
ექსუდატი

**ექსუდატი** ( - გამოვყოფ) — სითხე, რომელიც ანთების დროს გროვდება ორგანიზმის ქსოვილებში ან ღრუებში. ექსუდატი წარმოიქმნება სისხლძარღვის კედლიდან (მისი შეღწევადობის მომატების გამო) სისხლის შემადგენელი ნაწილების (თხევადი ნაწილი, ცილები, ფორმიანი ელემენტები) გამოსვლის შედეგად, რასაც ემატება ადგილობრივი უჯრედებისა და ქსოვილის დაშლის პროდუქტებიც. 

შედგენილობის მიხედვით ექსუდატი შეიძლება იყოს *სეროზული*, *ფიბრინული*, *ჩირქოვანი* და *ჰემორაგიული*.

## იხილეთ აგრეთვე 
* ანთება

## ლიტერატურა 
კატეგორია:იმუნოლოგია
ხამი

**ხამი** — ძველი ქალაქის ნანგრევები თანამედროვე ზიმბაბვეს ტერიტორიაზე. ერთ დროს ის ბუტუას სამეფოს დედაქალაქი იყო. მდებარეობს თანამედროვე ქალაქ ბულავაიოდან 22 კმ-ით დასავლეთით. მისი ნანგრევები ამჟამად ზიმბაბვეს ეროვნულ მონუმენტს წარმოადგენს. 1986 წლიდან ასევე შესულია იუნესკოს მსოფლიო მემკვიდრეობის სიაში.

ბუტუას სამეფო არაბი და პორტუგალიელი ვაჭრებისთვის ოქროს მთავარ წყაროს წარმოადგენდა. რეგიონი პირველად 1512 წლის ჩანაწერებშია მოხსენიებული. 1683 წლამდე, სამეფოს ტორვას დინასტია მართავდა. მისი მოსახლეობა კალანგას ხალხის წინაპრად მიიჩნევა. 1683 წელს სამეფო როზვის იმპერიამ დაიპყრო.

XVII საუკუნეში როზვის იმპერიამ ქალაქი გადაწვა და მიწასთან გაასწორა. ხამის კომპლექსი მოიცავს წრიულ, ზოგჯერ დატერასებულ ხელოვნურ პლატფორმებს, რომლებსაც გარს კედლები აკრავს. ულამაზესი, 6 მეტრი სიმაღლისა და 68 მ სიგრძის დეკორირებული საყრდენი კედლები მთელს სიგრძეზე ჭადრაკის დაფისებურადაა მოხატული. პლატფორმების სიმაღლე 2-7 მეტრია და ნაგებია თიხით.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* Pictures of Khami Ruins,Bulawayo Zimbabwe
* Trail Guide of Khami Ruins,Bulawayo Zimbabwe
* Khami Ruins National Monument

კატეგორია:მსოფლიო მემკვიდრეობის ძეგლები ზიმბაბვეში
ალექსანდრე როიტბაკი

**ალექსანდრე ილიას ძე როიტბაკი** ( დ. 17 თებერვალი, 1919, ოდესა — გ. 24 დეკემბერი 1991, თბილისი) — ქართველი ფიზიოლოგი. სსრკ მეცნიერებათა აკადემიის წევრ-კორესპონდენტი (1968). ივანე ბერიტაშვილის მოწაფე. საქართველოს მეცნიერებათა ეროვნული აკადემიის ფიზიოლოგიის ინსტიტუტის თავის ტვინის ქერქის ზოგადი ფიზიოლოგიური ლაბორატორიის გამგე (1960 წლიდან).

მისი ძირითადი შრომები ეხება ნეიროფიზიოლოგიის საკითხებს. შეისწავლა თავის ტვინის ქერქის პირდაპირი პასუხები და დაასაბუთა დენდრიტულ პოტენციალთა პოსტსინაფსური ბუნება. ქერქის პირველადი პასუხები გამოიყენა პირობითი რეფლექსების გამომუშავებისა და ჩაქრობის პროცესების ანალიზისათვის.

აღმოაჩინა, რომ ქერქის რიტმული ელექტრული გაღიზიანებისას მასში შეიძლება ჩამოყალიბდეს აგზნების კერა — „დომინანტა“. დაადგინა, რომ ადამიანის რეაქციის დრო დაკავშირებულია სუნთქვის ფაზებთან, დაამტკიცა თავის ტვინის ქერქში ხანგრძლივ ელექტრულ პოტენციალთა წარმოშობაში ნეიროგლიის მონაწილეობა. როიტბაკი არის პირობითი რეფლექსების საფუძვლის დროებითი კავშირების წარმოშობაში ნეიროგლიის როლის ჰიპოთეზის ავტორი.

1960 წლიდან იყო თავის ტვინის კვლევის საერთაშორისო ორგანიზაციის წევრი. დაჯილდოებულია „საპატიო ნიშნის“ ორდენით.

## თხზულებები 
* Биоэлектрические явления в коре больших полушарий, ч. 1, Тб., 1955;
* Нейроглия и образование новых нервных связей в коре мозга, წგნ.: Механизмы формирования и торможения условных рефлексов, М., 1973.

## ლიტერატურა 
## სქოლიო 
კატეგორია:ქართველი ფიზიოლოგები
გადაღუნვის წერტილი

ცაა.]]

მათემატიკაში, კერძოდ მათემატიკურ ანალიზში ფუნქციის **გადაღუნვის წერტილი** ეწოდება წერტილს, სადაც ფუნქციის გრაფიკი იცვლის ამოზნექილობას, ანუ გადადის ამოზნექილობიდან ჩაზნექილობაში ან პირიქით.

## განმარტება 
ფუნქციის გადაღუნვის წერტილის ფორმალური განმარტება სხვადასხვანაირად შეიძლება:

* წერტილი, სადაც ფუნქციის მეორე რიგის წარმოებული ნიშანს იცვლის. ანუ, წერტილი რომლის სხვადასხვა მხარესაც მეორე რიგის წარმოებული სხვადასხვა ნიშნის მქონეა.
* წერტილი, რომელშიც ფუნქციის გრაფიკის მხები წრფე კვეთს ფუნქციის გრაფიკს.

[[Image:Animated illustration of inflection point.gif|500px|thumb|\scriptstyle f(x) = sin(2x) ფუნქციის გრაფიკი ინტერვალზე \scriptstyle [\pi/4, 5\pi/4]. ფუნქციის მეორე რიგის წარმოებულია \scriptstyle  f*(x) = -4sin(2x). მკვეთი წრფე  ლურჯი ფერისაა იქ, სადაც ფუნქცია ამოზნექილია ზემოთ (მკვეთი გრაფიკის დაბლაა), მწვანეა იქ, სადაც ფუნქცია ამოზნექილია ქვემოთ (ფუნქცია მკვეთის დაბლაა) და წითელია გადაღუნვის წერტილებში: 0, *π*/2 and *π*]]

## აუცილებელი, მაგრამ არა საკმარისი პირობა 
თუ გვაქვს ტოლობა \scriptstyle f*(x)=0, ეს ჯერ კიდევ არ ნიშნავს, რომ ფუნქციას ამ წერტილში გადაღუნვის წერტილი გააჩნია. დამატებით საჭიროა, რომ წერტილში ნულისგან განსხვავებული ყველაზე დაბალი რიგის წარმოებული კენტი რიგის იყოს (ანუ მესამე, მეხუთე და ა.შ.). თუ ეს არ სრულდება, მაშინ წერტილი გადაღუნვის არაა, ამის მაგალითია ფუნქცია \scriptstyle f(x)=x^4 (პირველი არანულოვანი წარმოებული წერტილში 0 მე-4 რიგისაა).

## რეკომენდებული ლიტერატურა 
* *ვლ.ჭელიძე,  ე.წითლანაძე*,  მათემატიკური  ანალიზის  კურსი, ტ.1 - თბილისი, 1979

კატეგორია:მათემატიკური ანალიზი
კატეგორია:მათემატიკა
კოლმოგოროვის აქსიომატიკა

ალბათობის თეორიაში **კოლმოგოროვის აქსიომატიკა** (იგივე **ალბათობის აქსიომები**) წარმოადგენს ხდომილების ალბათობის მათემატიკურ აღწერას. ეს აქსიომები შემოთავაზებული იყო რუსი მათემატიკოსის, ანდრეი კოლმოგოროვის მიერ 1933 წელს და სახელი ეწოდათ მისსავე პატივსაცემად.

კატეგორია:ალბათობის თეორია
კატეგორია:მათემატიკა
ტაის ეროვნული პარკი

**ტაის ეროვნული პარკი** () — ეროვნული პარკი კოტ-დ'ივუარში, რომელიც მოიცავს დასავლეთ აფრიკის ერთ-ერთ უკანასკნელ პირველყოფილ ნოტიო ტროპიკულ ტყეებს. მისი ფლორისა და ფაუნის განსაკუთრებული სიუხვის გამო, 1982 წლიდან პარკი შესულია იუნესკოს მსოფლიო მემკვიდრეობის ძეგლთა სიაში. აქ გავრცელებული ძუძუმწოვრებიდანხუთი სახეობა  წითელ წიგნშია შეტანილი. ესენია - ჯუჯა ბეჰემოტი, მაიმუნი *Olive colobus*, ლეოპარდი, შიმპანზე და ჯენტიკის ანტილოპა (*Cephalophus jentinki*). 

პარკი მდებარეობს სპილოს ძვლის სანაპიროდან დაახლოებით 100 კმ-ის მოშორებით, ლიბერიის საზღვართან, მდინარე კაბალისა და სასანდრას შორის. იგი მოიცავს 3 300 კმ² ტერიტორიას და 200 კმ² ბუფერულ ზონას, სიმაღლე ზღვის დონიდან 396 მეტრია. 

ტაის ტყის ნაკრძალი 1926 წელს შეიქმნა, ხოლო 1972 წელს ეროვნული პარკის სტატუსი მიიღო.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* World Heritage Site Data Sheet 
* Official UNESCO website entry
* WWF-West Africa aids Côte d'Ivoire's Taï National Park
*WWF Tai National Park
*World Database on Protected Areas 
*Official Website (fr)
*The Living Africa - Tai National Park 

## სქოლიო
კატეგორია:კოტ-დ’ივუარის ეროვნული პარკები
კატეგორია:მსოფლიო მემკვიდრეობის ძეგლები კოტ-დ'ივუარში
კომოეს ეროვნული პარკი

**კომოეს ეროვნული პარკი** () — ეროვნული პარკი ჩრდილოეთ კოტ-დ'ივუარში, 1983 წლიდან შესულია იუნესკოს მსოფლიო მემკვიდრეობის სიაში. მდებარეობს ზანზანის ოლქში. მის დასავლეთით მდებარეობს ქალაქი კონგი და მდინარე კომოე, აღმოსავლეთით ქალაქი ბუნა. დასავლეთით აგრეთვე ესაზღვრება მდინარე შავი ვოლტა, რომელზეც გადის სახელმწიფო საზღვარი კოტ-დ'ივუარსა და ბურკინა-ფასოს შორის. პარკის იუნესკოს ძეგლთა სიაში შესვლის მიზეზი იყო მდინარე კომოეს გარშემო გავრცელებული მცენარეთა მრავალფეროვნება, რომელიც მოიცავს უძველესი ნოტიო ტროპიკული ტყეების ნარჩენებს. იმის გამო, რომ ეს ეროზირებული რეგიონი ორ დიდ მდინარეს შორის მდებარეობს, მიწა ნესტიანია და ბალახიანი, რაც ხელსაყრელია უფრო მეტი ბიომრავალფეროვნებისთვის, ვიდრე ეს მეზობელი რეგიონებშია. 2003 წლიდან, იუნესკომ პარკი საფრთხის ქვეშ მყოფ ძეგლთა სიაში გადაიტანა, რისი მიზეზიც უკანონო ნადირობა, ტერიტორიის საქონლის საძოვრად გამოყენება და უგულისყურო მენეჯმენტია.

მდინარე კომოეს დაბლობი სეზონურად იფარება ბალახით, რის გამოც ის მრავალ ცხოველს იზიდავს. აქ ასევე გავრცელებულია აფრიკული ნიანგის სამივე სახეობა — ნილოსის ნიანგი, პატარა დინგიანი ნიანგი (*Mecistpos cataphractus*) და ჯუჯა ნიანგი (*Osteolaemus tetraspis*). ტერიტორიაზე სეზონურად თავს იყრიან გადამფრენი ფრინველები.

2017 წელს ამოიღეს საფრთხის ქვეშ მყოფ ძეგლთა სიიდან.

## იხილეთ აგრეთვე
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* WCMCNatural Site Data Sheet 
* UNESCO Fact Sheet
* APES Mapper 

კატეგორია:კოტ-დ’ივუარის ეროვნული პარკები
კატეგორია:მსოფლიო მემკვიდრეობის ძეგლები კოტ-დ'ივუარში
თებე (ეგვიპტე)

**თებე** (ძვ. ბერძნ. Θῆβαι; არაბ. طيبة‎) — ბერძნული სახელი ძველი ეგვიპტის ქალაქისა, რომელიც მდებარეობდა ხმელთაშუა ზღვის სანაპიროდან 800 კმ-ით სამხრეთით, მდინარე ნილოსის აღმოსავლეთ სანაპიროზე, თანამედროვე ქალაქ ლუქსორის ადგილას. ნილოსოს დასავლეთ ნაპირის სიახლოვეს მდებარეობს თებეს ნეკროპოლისი. 

თებე დასახლებული იყო ძვ. წ. 3 200-იან წლებში. ის იყო ოთხიდან ერთ-ერთი ეგვიპტუსი ნომის — ვასეტის დედაქალაქი. ვასეტი წარმოადგენდა ეგვიპტის ცენტრს მე-11 მე-18 დინასტიების მმართველობისას. ამ დროს ჰატშეფსუტმა ააგო წითელი ზღვის ფლოტი, რათა გაეადვილებინა ვაჭრობა თებეს წითელი ზღვის ნავსადგურ ელიმსა და აკაბის ყურის თავში მდებარე ეილათს შორის. ვაჭრები ყიდდნენ და ყიდულობდნენ საკმეველს, მურს, სოდას, ასფალტს, ძვირფას ქსოვილებს, ღვიის ზეთს და სპილენძის ამულეტებს. მე-19 დინასტიის დროს, მმართველობა თებედან ნილოსის დელტაში გადაიტანეს. არქეოლოგიური ნაშთები ეგვიპტური ცივილიზაციის თავის სიმაღლეზე ყოფნის დროის გასაოცარ მტკიცებულებებს წარმოადგენენ. ბერძენმა პოეტმა ჰომეროსმა თებეს კეთილდღეობა თავის ილიადაში განადიდა. 

დღეისათვის მიიჩნევა, რომ სამარხი ტაძრები და საფლავები, რომლებიც ნილოსოს დასავლეთ სანაპიროზეა აღმოჩენილი, თებეს ნაწილს შეადგენდა. 

1979 წელს, უძველესი ქალაქის ნაშთები იუნესკომ მსოფლიო მემკვიდრეობის ძეგლთა სიაში შეიტანა.

## იხილეთ აგრეთვე
* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
*More information on ancient Thebes, a World Cultural Heritage site
*Theban Mapping Project
*Ramesseum/Ancient Thebes Digital Media Archive (photos, laser scans, panoramas) 
*ICOMOS Heritage at Risk 2001/2002

## სქოლიო
კატეგორია:მსოფლიო მემკვიდრეობის ძეგლები ეგვიპტეში
კატეგორია:ძველი ეგვიპტის ქალაქები
ჰარი პოტერი და ცეცხლოვანი თასი (ვიდეო თამაში)

„**ჰარი პოტერი და ცეცხლოვანი თასი**“ () — ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2005 წლის ნოემბერში.

თამაში წინამორბედებისგან გამოირჩევა იმით, რომ მთავარი პერსონაჟები ვიზუალურად უფრო ახლოს არიან თავის კინოანალოგებთან. სიუჟეტით, ჰარის მოულოდნელად ირჩევენ სამი ჯადოქრის შეჯიბრის მონაწილედ. თამაშის მსვლელობისას მოთამაშე აგროვებს ქულებს, სხვადასხვა ნივთს და დაბრკოლებების გადალახვას ცდილობს.

## რესურსები ინტერნეტში 
* 

კატეგორია:2005 წლის ვიდეო თამაშები
კატეგორია:პერსონალური კომპიუტერული თამაშები
კატეგორია:თამაშები ჰარი პოტერის შესახებ
კატეგორია:Electronic Arts-ის თამაშები
კატეგორია:Warner Bros. Interactive Entertainment-ის თამაშები
კატეგორია:GameCube-ის თამაშები
კატეგორია:PlayStation 2-ის თამაშები
კატეგორია:PlayStation Portable-ის თამაშები
კატეგორია:Windows-ის თამაშები
კატეგორია:Xbox-ის თამაშები
კატეგორია:RenderWare-ის თამაშები
კატეგორია:დრაკონები ვიდეო თამაშებში
ჰარი პოტერი და ფენიქსის ორდენი (ვიდეო თამაში)

„**ჰარი პოტერი და ფენიქსის ორდენი**“ () — ვიდეო თამაში, რომელიც ეფუძნება ამავე სახელწოდების რომანს და ფილმს. იგი გამოვიდა 2007 წლის 25 ივნისს. ეს თამაში, წინამორბედებისგან განსხვავებით, გამოირჩევა იმით, რომ მოთამაშეს საშუალება აქვს, თითქმის მთელი  ჰოგვორტსი იხილოს.

## რესურსები ინტერნეტში 
* 
* 

კატეგორია:პერსონალური კომპიუტერული თამაშები
კატეგორია:თამაშები ჰარი პოტერის შესახებ
კატეგორია:2007 წლის ვიდეო თამაშები
კატეგორია:Electronic Arts-ის თამაშები
კატეგორია:Warner Bros. Interactive Entertainment-ის თამაშები
კატეგორია:OS X-ის ვიდეო თამაშები
კატეგორია:Nintendo DS-ის თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:PlayStation Portable-ის თამაშები
კატეგორია:Wii-ის თამაშები
კატეგორია:Windows-ის თამაშები
კატეგორია:Xbox 360-ის თამაშები